ગુરૂવારથી ગણેશોત્સવનો પ્રારંભ થઈ રહ્યો છે. દર વર્ષની માફક ચાલુ વર્ષે પણ ગણેશ સંગઠનોએ શ્રીજીના આ ઉત્સવની તમામ તૈયારીઓને આખરી ઓપ આપી દીધો છે. નવસારીમાં 500થી વધુ શ્રીજીની મોટી પ્રતિમાનું સ્થાપન કરાશે. જ્યારે અન્ય નાની-મોટી 2200થી વધુ શ્રીજીની પ્રતિમાનું શ્રદ્ધાભેર સ્થાપના કરવામાં આવશે. નવસારી જિલ્લામાં શાંતિપૂર્ણ માહોલમાં ગણેશોત્સવની ઉજવણી થાય તે માટે તમામ તૈયારીઓ પૂર્ણ કરી દેવાઈ છે. નવસારીમાં 2100 જેટલો પોલીસ કાફલો આ વખતે ખડેપગે બંદોબસ્તમાં ફરજ બજાવશે.